b'\n_START_ARTICLE_\nPasquale Marino\n_START_SECTION_\nSpillerkarriere\n_START_PARAGRAPH_\nHan begynte sin karriere som fotballspiller for Marsala i sin egen hjemby. Marino kom aldri h\xc3\xb8yere i seriespill enn til Serie C1, og avsluttet karrieren som spiller for laget han n\xc3\xa5 trener, Catania, i 1996/1997.\n_START_SECTION_\nTrenerkarriere\n_START_PARAGRAPH_\nMarino begynte i 1997/1998 som trener for Milazzo i Serie D og vant nesten serien i sitt f\xc3\xb8rste \xc3\xa5r, laget kom p\xc3\xa5 s\xc3\xb8lvplass. Gjennombruddet fikk han med Patern\xc3\xb2, som han trenet opp fra Serie D til Serie C1. Etter dette gikk han over til Foggia i Serie C2, som han ledet til Serie C1. Han debuterte i Serie B med Arezzo i 2004/2005 da han overtok etter Mario Somma. Halvveis i sesongen ble han avskjediget og byttet ut med Marco Tardelli, men ble deretter kalt tilbake og ledet laget til de endte p\xc3\xa5 en fjortendeplass._NEWLINE_Fra 2005 trener han Catania, og i sin f\xc3\xb8rste sesong for rossoblu brakte Marino laget tilbake til Serie A etter mer enn 20 \xc3\xa5r. Som trener hadde han sin f\xc3\xb8rste kamp borte mot Cagliari Calcio 10. september 2006, en kamp som endte med seier for Catania._NEWLINE_Pasquale Marino sees som en av de mest interessante unge italienske fotballmanagerne, hans offensive 3-4-3- (eller 4-3-3-) -formasjon, som minner om Zdenek Zemans, er godt kjent.'